《遣兴 其四》
宋代·李流谦

向来穴纸笑痴蝇，犹觉文章是小乘。四壁图书聊隐几，半窗风雨屡挑灯。

卑枝早厌鸣冈凤，尺水难留跨海鹏。未试屠龙一分手，可能问舍愧陈登。

作者简介：[约公元一一四七午前后在世]字无变，汉州德阳人。生卒年不详，约宋高宗绍兴中前后在世。以文学知名。荫补将仕郎，授成都府灵泉县尉。秩满，调雅州教授。虞允文宣抚全蜀，置之幂下，多所赞画。寻以荐除诸王宫大小学教授。力乞补外改奉议郎，通判淹州府事。流谦著有澹齐集八十一卷，《国史经籍志》传于世。